เป็ดหวัดมาเป็นอาทิตแล้วค่ะ แต่อยู่ดีๆหูข้างซ้ายเหมือนมีลมติดอยู่ข้างในค่ะไม่ทราบว่าจะเป็นอะไรมากไหมค่ะ
สวัสดีค่ะ อาการหูอื้อ อาจเกิดจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในในกรณีดังกล่าวมาคิดว่าเกี่ยวกับการติดเชื้อในทางเดินหายใจที่เป็นอยู่แนะนำสังเกตอาการว่าเมื่อหวัดหายดีแล้ว ยังมีอาการหูอื้อเรื้อรังอีกหรือไม่ หากยัง หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติมการดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ เพราะยังไม่ทราบว่าเป็นหูอื้อจากสาเหตุอะไร